22.11.2022
MT
Il-Ġurnal Uffiċjali tal-Unjoni Ewropea
L 302/41
Illustrazzjoni 7 Karatteristiċi tal-impedenza ta’ DC-charging-AN
4.
Networks Artifiċjali tal-Mejns (AMN) Għal vettura f’modalità ta’ ċċarġjar konnessa ma’ mejns tal-elettriku AC, għandu jintuża 50 μH / 50 Ω-AMN kif definit fil-klawżola 4.4 tas-CISPR 16-1-2.
Il-ports tal-kejl tal-AMN(s) għandhom jiġu tterminati b’tagħbijiet ta’ 50 Ω.
5.
Network artifiċjali asimetriku (AAN) Bħalissa qed jintużaw teknoloġiji differenti għal-linji tal-port tas-sinjali/tal-kontroll u/jew għal-linji tal-port tannetwork bil-fili għall-komunikazzjoni bejn l-istazzjon tal-iċċarġjar u l-vettura.
Għalhekk, hija meħtieġa distinzjoni bejn xi linji speċifiċi tal-port tas-sinjal/tal-kontroll u/jew linji tal-port tan-network bil-fili (pereżempju, linja pilota tal-kontroll, linji CAN).
Il-ports tal-kejl tal-AAN(s) għandhom jiġu tterminati b’tagħbijiet ta’ 50 Ω.
L-AANs li huma definiti f’5.1., 5.2., 5.3. u 5.4. jintużaw għal-linji tal-port tas-sinjali/tal-kontroll mhux protetti u/jew għal-linji tal-port tan-network bil-fili.
Jekk jintużaw linji tal-port tas-sinjali/tal-kontroll protetti, mela jenħtieġ li jintużaw l-AANs protetti definiti flIllustrazzjonijiet G.10 u G.11 tal-Anness G tas-CISPR 32:2015.
5.1.
Port tas-Sinjal/tal-Kontroll b’linji simetriċi Network artifiċjali asimetriku (AAN) li għandu jiġi konness bejn il-vettura u l-istazzjon tal-iċċarġjar jew kwalunkwe tagħmir assoċjat (AE) li jintuża biex jissimula l-komunikazzjoni huwa definit fil-klawżola E.2 tal-Anness E tasCISPR 16-1-2 (ċirkwit tan-network T) (ara l-eżempju fl-Illustrazzjoni 8).
L-AAN għandu impedenza tal-modalità komuni ta’ 150 Ω.
L-impedenza Zcat taġġusta s-simetrija tal-kejbils u talperiferija mehmuża tipikament espressa bħala telf ta’ konverżjoni lonġitudinali (longitudinal conversion loss - LCL).
Jenħtieġ li l-valur tal-LCL jiġi ddeterminat minn qabel permezz ta’ kejl jew jiġi definit mill-manifattur tal-istazzjon tal-iċċarġjar jew tal-faxx ta’ ċċarġjar.
Il-valur magħżul għal-LCL u l-oriġini tiegħu għandhom jiġu ddikjarati firrapport tat-test.
Il-komunikazzjoni CAN hija eżempju ta’ linji simetriċi użati għall-modalità ta’ ċċarġjar DC tal-vettura.
Jekk ikun jista’ jintuża stazzjon tal-iċċarġjar oriġinali għat-test, ma jkunx meħtieġ AAN għall-komunikazzjoni CAN.
Jekk il-komunikazzjoni CAN tiġi emulata u jekk il-preżenza tal-AAN tipprevjeni l-komunikazzjoni CAN xierqa, mela ma jenħtieġ li jintuża l-ebda AAN.